गुवाहाटी की सड़कों पर एक लड़की के साथ खुलेआम बदसलूकी के कारण टेलीविजन चैनल के पत्रकारों की संस्था असम इलेक्ट्रानिक मीडिया फोरम का अस्तित्व खतरे में पड़ गया है। मामले को लेकर संस्था में दो फाड़ हो गया है। शनिवार को संस्था के कई सदस्यों ने यह कहते हुए इस्तीफा दे दिया था कि संगठन लड़की के साथ बदसलूकी मामले में फंसे संवाददाता गौरव ज्योति नेउग को बचाने में लगा हुआ है। जिससे देखते हुए बदसलूकी के मामले में आरोपित संवाददाता गौरव ज्योति नेउग ने स्थानीय चैनल न्यूज लाइव तथा इलेक्ट्रानिक मीडिया फोरम, असम से इस्तीफा दे दिया है। उनका इस्तीफा स्वीकार कर लिया गया है।